**ČEZMEJNA BORZA LOKALNIH PONUDNIKOV**

**ZELENI KRAS 2024**

RRA Zeleni kras v sodelovanju s partnerskimi organizacijami iz Primorsko-notranjske regije organizira drugo čezmejno borzo lokalnih ponudnikov Zeleni kras 2024.

Glavni namen dogodka je predstavitev ponudbe pridelovalnega sektorja ter mreženje med gostinskimi in turističnimi ponudniki iz destinacije Zeleni kras in sosednjih regij. Izkazuje se namreč, da se ponudniki med seboj ne poznajo dovolj in ne vedo, katere surovine ali produkte lahko nabavijo od lokalnih ponudnikov v svoji neposredni bližini. Z organizacijo dogodka želimo prispevati k večji lokalni samooskrbi, krajšim dobavnim verigam, povečanju potrošnje ter nenazadnje omogočiti večje mreženje med lokalnimi ponudniki.

V letu 2024 bomo nadgradili dogodek s predstavitvijo in sodelovanjem turističnih ponudnikov iz destinacije Zeleni kras in naših sosednjih destinacij. Pri tem bodo sodelovali ponudniki iz Mediteransko-kraške Slovenije in Primorsko-goranske županije iz Hrvaške.

Dogodek bo potekal v **sredo, 27.3.2024,**

**s pričetkom ob 10.00 uri** (zaključek ob 20.00)

v prostorih **Doma na Vidmu v Ilirski Bistrici** (Gregorčičeva cesta 2, Ilirska Bistrica).

Predstavitev dogodka:

* Vsak izmed lokalnih ponudnikov lokalnih produktov/živil bo imel na razpolago svojo visoko okroglo mizo, na kateri bo predstavili ponudbo in storitve, s katerimi se ukvarja. Ponudniki lahko s seboj prinesejo tudi vzorce njihove ponudbe, pomembno je da, so opremljeni z informacijami o produktih, količinah, cenah in rokih možnih dobav.
* Predstavniki turističnih znamenitosti in TIC bodo imeli na razpolago svoj pult za podajanje informacij.
* Predstavniki gostinskih obratov in turistični ponudniki (namestitve, lokalni vodniki…) bodo krožili med mizami, se spoznali z razstavljavci in navezali stike glede morebitnega sodelovanja.
* Borza bo potekala v obliki kratkih sestankov, katerih namen je vzpostaviti čim več stikov in izmenjati informacije o ponudbi in povpraševanju.
* Dogodek bo voden, poskrbljeno bo za pogostitev ob dogodku.
* **Udeležba je brezplačna, obvezne so prijave. Ponudniki morajo poslati izpolnjeno prijavnico najkasneje do 1.3.2024.**
* Na podlagi prijavljenih sodelujočih razstavljavcev bomo pripravili katalog
* Pred dogodkom bo potekal strokovni del srečanja

**PRIJAVNICA ZA RAZSTAVLJAVCE**

**ČEZMEJNA BORZA LOKALNIH PONUDNIKOV**

**ZELENI KRAS 2024**

Na dogodku boste ponudniki lahko na svoji mizi predstavili svojo dejavnost ter pridelke in izdelke, ki jih ponujate. Predstavitev je brezplačna. Na borzo prinesite vzorce svojih pridelkov in izdelkov ter vašo ponudbo, cenike in promocijske materiale.

Prosimo vas, da izpolnjeno prijavnico pošljete na e-naslov:

**info@zelenikras.si (najkasneje do srede, 1.3.2024)**

|  |  |
| --- | --- |
| **PONUDNIK – NAZIV DEJAVNOSTI:**(naziv uradno registrirane dejavnosti, ime in priimek udeleženca) |  |
| **NASLOV:** |  |
| **KONTAKT (elektronski naslov in telefon, spletna stran):** |  |
| **KRATEK OPIS VAŠE DEJAVNOSTI** ( do 700 znakov): |  |
| **VAŠI PRODUKTI:** |  |
| **CERTIFIKATI**  |  |

|  |  |  |
| --- | --- | --- |
| Kraj in datum: |  | Podpis: |